Úradný vestník L 220 , 08/08/1991 S. 0005 - 0006

Fínske špeciálne vydanie: Kapitola 2 Zväzok 8 S. 0085

Švédske špeciálne vydanie: Kapitola 2 Zväzok 8 S. 0085



Nariadenie Komisie (EHS) č. 2399/91 zo 6. augusta 1991 o zatriedení niektorých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 z 23. júla 1987 [1] o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením Komisie (EHS) č. 2242/91 [2], najmä na jeho článok 9, keďže kvôli zabezpečeniu jednotného uplatňovania kombinovanej nomenklatúry, ktorá je prílohou k uvedenému nariadeniu, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá interpretácie kombinovanej nomenklatúry, a tieto pravidlá sa uplatňujú aj na každú inú nomenklatúru, ktorá je na nej úplne alebo čiastočne založená, alebo ktorá k nej pridáva akékoľvek ďalšie členenie a ktorá je ustanovená osobitnými ustanoveniami spoločenstva s cieľom uplatňovať tarifné alebo iné opatrenia vzťahujúce sa na obchod s tovarom; keďže podľa uvedených všeobecných pravidiel sa musí tovar uvedený v prvom stĺpci tabuľky v prílohe k tomuto nariadeniu zatriediť do príslušných kódov KN uvedených v druhom stĺpci na základe dôvodov uvedených v treťom stĺpci; keďže opatrenia ustanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar uvedený v prvom stĺpci tabuľky uvedenej v prílohe sa týmto zatrieďuje v rámci kombinovanej nomenklatúry do príslušných kódov KN uvedených v druhom stĺpci tejto tabuľky. Článok 2 Toto nariadenie nadobúda účinnosť dvadsiaty prvý deň od uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 6. augusta 1991 Za Komisiu Jean Dondelinger člen Komisie [1] Ú. v. ES L 256, 7.9.1987, s. 1. [2] Ú. v. ES L 204, 27.7.1991, s. 21. -------------------------------------------------- PRÍLOHA Opis tovaru | Zatriedenie Kód KN | Dôvody | | | (1) | (2) | (3) | 1. | Prípravok vo forme prášku na výrobu cukroviniek. Zloženie: 84,4 % hmotnosti sušených vaječných bielkov (celkový obsah bielkovín: 69,1 % hmotnosti), 14,6 % hmotnosti maltodextrínu (vyjadreného vo forme obsahu škrobu: 9,3 % hmotnosti), 1 % hmotnosti želatíny. | 21069099 | Zatriedenie je určené ustanoveniami všeobecných pravidiel 1 a 6 na interpretáciu kombinovanej nomenklatúry, doplnkovou poznámkou 1 k 21. kapitole a znením kódov KN 2106, 210690 a 21069099. Výrobok nie je bielkovinový koncentrát v zmysle kódu 21061090. | 2. | Syntetický oxid železitý, obsahujúci približne 95 % Fe2O3 a približne 4 % oxidu hlinitého a oxidu kremičitého, vznikajúci vo výrobnom procese. | 28211000 | Zatriedenie je určené ustanoveniami všeobecných pravidiel 1 a 6 na interpretáciu kombinovanej nomenklatúry, poznámkou 1 a) k 28. kapitole a znením kódov KN 2821 a 28211000 (pozri tiež Vysvetlivky HS, položka 28.21, časť A). | --------------------------------------------------